Број: 404-02-12/2025-02/04

Датум: 14. мај 2025. године

**ПОЗИВ ЗА ДОСТАВЉАЊЕ ПОНУДА**

За пружање консултантских услуга у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за наведени пројекат:

**Консултант за развој кратког програма студија за андрагошке асистенте
(развој елабората)**

Канцеларија за дуално образовање и Национални оквир квалификација добила је донацију Швајцарске Конфедерације преко Швајцарске агенције за развој и сарадњу (СДЦ) за реализацију пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији” за период од 2. децембра 2022. године до 30. септембра 2026. године. За пружање подршке Канцеларији у имплементацији пројекта биће ангажован тим консултаната који ће реализовати активности предвиђене пројектним задатком, међу којима је и консултант за развој кратког програма студија за андрагошек асистенте (КПС) (развој елабората).

1. **Циљеви ангажовања**

Од ангажованог консултанта се очекује подршка имплементацији пројектних активности у складу са пројектним задатком, како би се омогућило ефикасно достизање планираних пројектних резултата и исхода.

1. **Контекст задатка**

Циљ пројекта је да пружи подршку за даљи развој ефикасног и транспарентног система који омогућава сарадњу између образовних институција и света рада. У складу са тим, очекивани исходи Пројекта су следећи:

1. Унапређен систем дуалног образовања, које омогућава лакши прелазак са образовања на запослење,
2. Унапређена ефикасност и транспарентност образовног система кроз дигитализацију процеса и процедура,
3. Унапређен систем НОКС-а у контексту целоживотног учења.

Када је реч о унапређењу система НОКС-а у контексту целоживотног учења, пројектне активности су, између осталог, усмерене и на развој НОКС-а у смислу ширења могућности за избор различитих образовних путања. Препознајући потребу за диверсификацијом програма у високом образовању (кроз развој кратких циклуса и кратких програма студија), али и потребе подсистема образовања одраслих за стручним кадром, Канцеларија ће, у оквиру пројекта, подржати развој и почетак реализације кратког програма студија за образовање андрагошких асистената, с обзиром на то да је великом броју школа које реализују или се у укључују у реализацију програма функционалног основног образовања одраслих потребан кадар са вештинама које се могу стећи кроз овакав програм.

**Задаци Консултанта**

У оквиру Пројектног задатка очекује се реализација следећих активности:

1. Анализа стања обучености и потреба за оспособљавањем андрагошких асистената који раде са одраслима у формалном систему основног образовања одраслих;
2. Анализа предуслова за имплементацију КПС на високошколској установи;
3. Припрема предлога елабората за КПС са документацијом за реализацију програма;
4. Учешће у консултацијама са високошколском установом на којој ће бити предложена и разматрана реализација КПС;
5. Припрема наставних материјала и препорука за предаваче;
6. Предлог механизама за осигурање квалитета КПС;
7. Израда финалне документације у сврху евидентирања/верификације КПС;
8. Припрема препорука за признавање исхода учења из КПС за наставак образовања.

**4. Заинтересовани консултант треба да испуњава следеће услове**

Квалификације и вештине:

* Високо образовање – докторат у области андрагогије, педагогије или сродних области (ниво 8 НОКС-а/EOK-a)
* Познавање законодавног и институционалног оквира система образовања, укључујући разумевање основних принципа, политика и пракси

Професионално искуство:

* Најмање десет (10) година професионалног искуства у области високог образовања, укључујући искуство у развоју и акредитацији студијских програма

Специфично професионално искуство:

* Најмање пет (5) година искуства у образовању одраслих, укључујући израду наставних планова и програма за одрасле
* Познавање националног оквира квалификација и стандарда квалитета у систему високог образовања (предност ће имати кандидати који имају искуство у развоју и/или евалуацији студијских програма у складу са европским политикама система осигурања квалитета)
* Искуство на пројектима финансираним из међународних фондова биће сматрано за предност.

Наручилац задржава право да у случају потребе у поступку избора консултанта, од кандидата тражи одређену документацију на увид, као потврду наводима из биографије.

**5. Трајање ангажмана**

Ангажман ће се спроводити у оквиру пројекта „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”, а кандидат који буде изабран биће ангажован у периоду од 02. јуна до 31. децембра 2025. године.

1. **Избор кандидата**

Избор консултанта ће се вршити на основу квалификација за реализацију радног задатка, у складу са поступком предвиђеним Прилогом бр. 3 из Споразума између Владе Швајцарске Конфедерације и Владе Републике Србије у вези са донацијом за пројекат „Подршка реформи дуалног система средњег стручног образовања и Националном оквиру квалификација у светлу целоживотног учења у Србији”.

**Заинтересовани кандидати своје понуде треба да пошаљу најкасније до 28.05.2025. године до 12:00 часова на електронску адресу** **kancelarija@dualnok.gov.rs**са назнаком „ПОНУДА за пружање услуга консултанта за развој кратког програма студија за андрагошке асистенте (развој елабората)”.

**Понуда треба да садржи биографију са детаљним информацијама о искуству понуђача консултантских услуга и финансијску понуду[[1]](#footnote-1) за реализацију пројектних активности у динарима (бруто)**.

Детаљније информације о предвиђеним активностима и условима ангажовања дате су у Пројектном задатку. За додатне информације можете се обратити у писаној форми на електронску адресу: kancelarija@dualnok.gov.rs.

**ФИНАНСИЈСКА ПОНУДА**

у оквиру пројектног задатка: Развој кратког програма студија за андрагошке асистенте (развој елабората)

|  |  |  |
| --- | --- | --- |
| **Бр.**  | Активности | **Понуђена бруто цена** |
| 1.  | Анализа стања обучености и потреба за оспособљавањем андрагошких асистената и анализа предуслова за имплементацију КПС | РСД |
| 2. | Нацрт елабората за КПС са пратећом документацијом | РСД |
| 3. | Наставни материјали и препоруке за предаваче; предлог механизама за осигурање квалитета КПСФинална верзија елабората за КПС на основу резултата консултативног процесаПрепоруке за признавање исхода учења из КПС за наставак образовања | РСД |
|  | **Укупно** | **РСД** |

Укупна вредност понуде је: \_\_\_\_\_\_\_\_\_\_\_\_ РСД бруто.

У финансијску понуду су укључени сви пратећи трошкови у вези са реализацијом Пројектног задатка.

Датум: \_\_\_\_\_\_\_\_\_\_\_\_\_\_\_\_\_

 Потпис

1. Према обрасцу у прилогу [↑](#footnote-ref-1)